AndreaBozzo/ceres-open-data-index huggingface dataset:
Merikarvian Krookan rakennusinventointi ja historiallinen maisemaselvitys 2011

Rakennusinventoinneissa kerätään perustiedot alueen rakennetusta ympäristöstä. Ennen 1970-lukua rakennettujen rakennusten inventointitiedot pyritään keräämään kattavasti. Inventointeihin kirjataan tilan rakennusten perustiedot, kunto ja säilymisedellykset, sekä tilan/rakennusten historia. Jokaisesta kohteesta tehdään myös arviointi. Rakennus tai ympäristö voi olla arvokas rakennushistorian, rakennustaiteen, rakennustekniikan, erityisten ympäristöarvojen tai rakennuksen käytön tai siihen liittyvien tapahtumien kannalta. Lisäksi kohteet arvotetaan A, B tai C-luokkaan siten, että niitä voidaan suoraan hyödyntää kaavoituksessa. A = suojeltava kohde, B = lievemmin suojeltava kohde ja C = suojelun ulkopuolelle jätettävä kohde. Kaikista inventointihankkeista on laadittu myös yleiset kuvaukset. Kokonaisuudessaan inventointitiedot löytyvät Satakunnan Museon Pakki-inventointisovelluksesta.

Merikarvian Krookan maisemahistoriaselvitys on luettavissa osoitteessa http://www.merikarvia.fi/?/ajankohtaista/krookan_maisemahistoriallinen_selvitys

Aineisto soveltuu maankäytön suunnitteluun, rakennetun kulttuuriympäristön tutkimukseen, kulttuuriympäristön suojeluun ja viranomaistyöhön.

Organization: Ulkoinen lähde: Paikkatietohakemisto
Keskeiset troolauslinjat Saaristomerellä 2003

Aineisto sisältää Saaristomeren keskeiset troolauslinjat.

Aineisto on katsottavissa Lounaistiedon karttapalvelusta https://karttapalvelu.lounaistieto.fi/

Organization: Ulkoinen lähde: Paikkatietohakemisto
Traficomin syvyysmittausaineistojen latauspalvelu WCS

Ei toistaiseksi saatavilla.

Liikenne- ja viestintävirasto Traficomin syvyysmittausaineistojen latauspalvelu on WCS-standardin mukainen latauspalvelu, jonka kautta on mahdollista ladata rasterimuodossa (GeoTIFF) julkisia syvyysmittausaineistoja sisävesiltä ja aineiston täydentyessä myös merialueelta talousvyöhykkeeltä.

Palvelu on tarkoitettu WCS (Web Coverage Service) -standardia tukevien sovellusten käyttöön.
Rasteriaineistot tarjotaan ETRS-TM35FIN (EPSG:3067) -projektiossa tiilitettyinä 10 x 10 km:n ruutuihin keskiarvopintamallina 2 x 2 m:n spatiaalisessa resoluutiossa. 

Palvelu perustuu Traficomin syvyysmittausaineistoon. Palvelussa oleva aineisto päivittyy syvyyspisterekisterin täydentyessä.
Palvelun kautta saatavilla olevia aineistoja ei ole tarkoitettu navigointikäyttöön, eivätkä ne täytä asianmukaiselle merikartalle asetettuja vaatimuksia.

Organization: Liikenne- ja viestintävirasto Traficom
Hyvinkään ortoilmakuva 2009

Ortoilmakuvat Hyvinkään alueelta. Ilmakuva kattaa Hyvinkään keskusta-alueen.

Kuvaus suoritettu: 15. ja 20.-21.8.2009
Resoluutio: 20 cm.
Tasokoordinaatisto: ETRS-GK-25
Korkeusjärjestelmä: N2000

Organization: Ulkoinen lähde: Paikkatietohakemisto
Hyvinkään ortoilmakuva 2017

Ortoilmakuvat Hyvinkään alueelta. Ilmakuva kattaa Hyvinkään keskusta-alueen.

Resoluutio: 10 cm.
Kuvauspäivämäärä: 7.6.2017
Tasokoordinaatisto: ETRS-GK-25
Korkeusjärjestelmä: N2000

Organization: Ulkoinen lähde: Paikkatietohakemisto
Kirkkonummen kantakartta

Kirkkonummen ylläpitämä sijaintitarkka kaavan pohjakartta-aineisto, maastoa, rakennettua ympäristöä ja kiinteistöjaotusta kuvaavia tietoja. 

Aineisto on tuotettu ilmakuvauksien, maastomittauksien ja kiinteistötoimitusten sekä rakennuslupakäsittelyn toimenpiteiden kautta. 

Päivitys ja ylläpito jatkuvaa.

Aineisto sisältää kiinteistöt, rakennukset, liikenneväylät, nimistöt ja tunnisteet, vesistöt, korkeustiedot, maa- ja kasvipeitteen, runkopisteet sekä muut kohteet.

Organization: Kirkkonummen kunta
Monilähteisen valtakunnan metsien inventoinnin (MVMI) kartta-aineisto 2015

Metsäntutkimuslaitos (Metla) kehitti niin sanotun valtakunnan metsien
monilähteisen inventoinnin (MVMI) ja otti sen käyttöön vuonna
1990. Maastotietojen, satelliittikuvien ja muun numeerisen paikkatiedon avulla
tuotetaan kuntakohtaiset metsävara-arviot ja karttamuotoisia
metsävaratietoja. Suurimpaan osaan maata on tuotettu 7 kattavaa
karttateemajoukkoa ja Lappiin 5. Uusimmassa, vuoden 2015 inventoinnissa on 45
teemaa, puutavaralajitilavuuksien lisäksi puulajeittaiset ja
puusto-ositteittaiset biomassat. Ensimmäinen koko maan tuote valmistettiin
vuosina 1990-1994; uusimmat ovat vuosilta 2005, 2007, 2009, 2011,
2013 ja 2015. Metla päätti marraskuussa 2012 laittaa vuoden 2009
karttamuotoiset teemat avoimesti jaettavaksi ja vuoden 2015 tulokset ovat
neljäs vapaaseen jakeluun tuleva ja toinen Luonnovarakeskuksen tuottama
karttajoukko. Jatkossa uudet teemat tuotetaan yhden tai kahden vuoden välein.
Karttamuotoiset aineistot ovat rasterimuodossa, aiemmin 20m x 20m hilassa ja
nyt 16m x 16m hilassa ETRS-TM35FIN-koordinaattijärjestelmässä. Aineistot kattavat
metsätalouden maan (VMI-maaluokista metsä-, kitu- ja joutomaan). Tässä aineistossa
muu maa ja vesialueet on rajattu pois käyttäen maastotietokannan elementtejä,
jotka lähinnä vastaavat VMI:n muita maaluokkia kuin metsä-, kitu- ja joutomaata.
Aineistojen latauspalvelu on osoitteessa http://kartta.luke.fi/

Organization: Ulkoinen lähde: Paikkatietohakemisto
Päällystevauriokartoitus

Kertoo päällysteen pintavaurioihin pohjautuen päällystys- / korjaustarpeessa olevan osuuden määrän per 100 m, käytetään päällystyskohteiden ohjelmointiin ja kuntotilan seurantaan.

Mittaukset tehdään maanteillä noin kerran kolmessa vuodessa yli 100 m pitkät (lyhyempiä ei inventoida jolleivat osu ohjelmaan muuten sopivasti), kävely- ja pyörätiellä karkeasti sama mittaussykli, mutta pidempiä kohteita suosien, aivan lyhyimmät jäävät inventoimatta. Vuosittain vaihtuva inventointiohjelma. Vuosittain karkeasti 20 tkm mittauksia.

Kohdeluokka ei ole versioituva. Tieto kattaa päällystetyt tiet.

Organization: Väylävirasto
Vuokatti-Kontiomäki-tasoristeyshanke

Vuokatti-Kontiomäki-tasoristeyshanke -karttataso on Väyläviraston Tasoristeyspalvelua varten luotu aineisto, jossa esitetään Vuokatti-Kontiomäki-tasoristeyshankkeessa mukana olevat tasoristeykset. Aineisto päivittyy noin kerran viikossa ja se kattaa koko Suomen rataverkon.

Organization: Väylävirasto
Pietarsaaren kaupungin opaskartta

Pietarsaaren kaupungin opaskartta on yleistetty karttatuote, jonka ylläpitomittakaava on 1:15000. 
Käytetään digitaalisena että paperina ja löytyy Pietarsaaren kaupungin karttapalvelulla Internetissä. 
Aineisto ylläpidetään jatkuvasti.

Organization: Ulkoinen lähde: Paikkatietohakemisto
Laitilan ajantasa-asemakaava

Laitilan kaupungin ajantasa-asemakaava on koostekartta hyväksytyistä ja lainvoiman saaneista asemakaavoista. Aineisto on tuotettu lainvoimaisten asemakaavojen pohjalta ja sitä ylläpidetään vektorimuodossa. Päivitys ja ylläpito jatkuvaa.

Kaupungin sisäisessä käytössä vapaasti hyödynnettävissä. Julkaisu vaatii aina erillisen julkaisuluvan.

Organization: Laitila
Sastamalan suunnittelutarvealueet

Sastamalan kaupungin suunnittelutarvealueet vuoden 2015 rakennusjärjestyksestä. Suunnittelutarvealuemääräys on voimassa 10 vuotta rakennusjärjestyksen voimaan tulosta.

Organization: Ulkoinen lähde: Paikkatietohakemisto
Ortoilmakuva

Lahden kaupungin Ortoilmakuva-aineistot eri vuosilta

Ortoilmakuva on lentokoneesta kohtisuoraan alaspäin otettu ilmakuva, josta on poistettu kameran kuvaprojektion ja maaston korkeusvaihteluiden aiheuttamat vääristymät.

Aineistojen maastoresoluutio on 10 - 5ocm.

Aineiston koordinaatistojärjestelmä on ETRS-GK26 -koordinaatisto. Uusi Ortoilmakuva-aineisto tilataan 2-3 vuoden välein.

Organization: Ulkoinen lähde: Paikkatietohakemisto
Imatran ajantasa-asemakaava

Imatran ajantasa-asemakaava on koostekartta hyväksytyistä ja lainvoiman saaneista asemakaavoista.  
Aineisto on tuotettu lainvoimaisten asemakaavojen pohjalta ja sitä ylläpidetään vektorimuodossa.  
Päivitys ja ylläpito jatkuvaa.

Organization: Ulkoinen lähde: Paikkatietohakemisto
Rakennussuojelukohteet

Museoviraston tuottama ja Lounais-Suomen ympäristökeskuksen toimittama aineisto sisältää 44 Varsinais-Suomessa sijaitsevaa rakennussuojelukohteeksi määriteltyä rakennusta. Aineisto ei sisällä rakennussuojelualueita.

Organization: Museovirasto
Laajakaistan saatavuus 2009

Laajakaista kaikille -hankkeen kaupallisen alueen rajaus Varsinais-Suomessa. Aineisto on tuotettu vuonna 2009 Varsinais-Suomen liitossa laajakaistan saavutettavuuden analysointiin. Aineistossa myös pääteiden mukaisen runkoverkon puskurivyöhykkseet ja tarjousalueet.

Organization: Ulkoinen lähde: Paikkatietohakemisto
Historialliset nuottaluomat

Aineisto on kerätty EU:n Leader+ -ohjelmaan kuuluvassa Saaristomeren nuotta-akatemia -hankkeessa. Aineistojen taustatiedot on kerätty vanhoilta nuottaajilta perimätiedon säilyttämiseksi jälkipolville. Aineisto sisältää nuottaluoman koordinaatit sekä sisältötietona nuottaluoman nimen. 

Aineisto soveltuu historiallisten kalastustoimien tarkasteluun.
Aineisto on katsottavissa Lounaistiedon karttapalvelusta https://karttapalvelu.lounaistieto.fi/

Organization: Ulkoinen lähde: Paikkatietohakemisto
Taipalsaaren yleiskaavayhdistelmä

Taipalsaaren kunnan yleiskaavat ovat yleispiirteisiä suunnitelmia, joihin sisältyy myös kunnan osayleiskaavat ja osayleiskaavaindeksi. Yleiskaavassa varataan alueita mm. asumisen, työpaikkojen, liikenteen, luonnonsuojelun ja virkistyksen tarpeisiin. Yleiskaava esitetään kartalla, ja siihen kuuluvat lisäksi kaavamerkinnät ja -määräykset sekä kaavaselostus.

Yleiskaavoituksen tehtävä on kunnan tai sen osan yhdyskuntarakenteen ja maankäytön yleispiirteinen ohjaaminen, toimintojen sijoittaminen ja yhteen sovittaminen. Yleiskaavoituksella myös ohjataan asemakaavoitusta taajama-alueilla. Yleiskaavassa osoitetaan kunnan pitkän aikavälin maankäyttöratkaisut ja osoitetaan aluevaraukset mm. tuleville asuntoalueille, palveluille, yritystoiminnalle, liikenteelle sekä maankäyttöä rajoittavat varaukset, kuten virkistys- ja suojelu- sekä kulttuurihistoriallisesti merkittävät alueet. Yleiskaavan hyväksyy kunnanvaltuusto.

Organization: Ulkoinen lähde: Paikkatietohakemisto
Asukassaavutettavuus joukkoliikenteellä 2014

Turun kaupunkiseudun asukassaavutettavuus joukkoliikenteellä tie- ja katuverkkoa pitkin. Saavutettavuus on laskettu eksponenttimuotoisena etäisyysfunktiona keskimääräisestä matkan pituudesta painotettuna väestötiheydellä. Matkojen liitynnät on tehty kävelynopeuksilla kevyen liikenteen verkkoa pitkin. Analyysi on tehty Emme- ja OpenStreetMap-tieverkkoa sekä yhdyskuntarakenteen seurantajärjestelmän (YKR) vuoden 2011 ruutuaineistoa hyväksikäyttäen. Tieverkkoaineistosta on hyödynnetty väylätyyppikohtaisia nopeuksia ja ruutuaineistosta on haettu väestöntiheys. Matka-aikaan on lisätty 30% vuorovälistä kuvaamaan joukkoliikennevälineen odotusaikaa sekä Emme-kuvauksen linjakohtainen nousuaika.

Organization: Ulkoinen lähde: Paikkatietohakemisto
Satakunnan luonnonsuojeluselvitys 1995–98

Satakunnan luonnonsuojeluselvityksen 1995–1998 luontokartoitusaineistoa. Selvityksen on laatinut Satakuntaliiton toimeksiannosta Raimo Hakila. Luontokartoituksen tiedot perustuvat vuosina 1995–1998 tehtyihin maastoinventointeihin. Aineistoon liittyy kaksi osaraporttia; Hakila, R. (1997). Satakunnan luonnonsuojeluselvitys 1995–1998. Osaraportti I: Luonnontilan hallinnan opas. Satakuntaliitto 1997, sarja A:235 sekä Hakila, R. (2000), Satakunnan luonnonsuojeluselvitys 1995–1998. Osaraportti II: Luontokartoitusaineisto. Satakuntaliitto 2000, sarja A:249. Luonnonsuojeluselvityksen kohteet on digitoitu käsin piirretystä aineistosta ja se soveltuu maankäytön suunnitteluun ja luontotutkimukseen.

Organization: Satakuntaliitto
Helsingin kaupungin ortoilmakuvat

Helsingin kaupungin ortoilmakuvat on aineistosarja erilaisia ortoilmakuvia kuvattuna eri vuosina. Koko Helsingin alue kuvataan ilmasta säännöllisin väliajoin. 
Kuvaukset suoritetaan suunnitelmallisesti siten, että vuosittain kuvataan aina osa kaupungista. 

Aineistosarja kattaa myös eri vuosina kuvattuja viistoilmakuvia sekä vääräväri-ilmakuvia. Laserkeilauksia on viime vuosina tehty järjestelmällisesti ilmakuvauksien yhteydessä. 

Ilmakuvauksista tuotetaan oikaistut ortoilmakuvat, jotka asemoidaan ETRS-GK25 (EPSG:3879) tasokoordinaatistoon (aikaisemmin Helsingin kaupungin erilliskoordinaatistoon). Päivitys on vuosittaista ja aineistoa tuotetaan eri mittakaavoissa. 
Ortoilmakuvia on tuotettu eri tarkkuustasoilla (80 cm, 50 cm, 40 cm, 25 cm, 20 cm ja 5 cm/pikseli). Tarkimmat kartoitustarkoitukseen kuvatut ilmakuvat (5 cm) kuvataan keväisin ja yleispiirteisemmät maanpintaa kuvaavat ilmakuvat kuvataan yleensä kesällä.  

Ortoilmakuva (ortokuva) on oikaistu ilmakuva, joka kuvaa maanpinnan kohtisuoraan ilmasta katsottuna ja korjattuna tasokarttaa varten. Viistoilmakuva on viistosti maanpintaa kuvaava ilmakuva. Laserkeilausaineisto on maanpintaa ja maanpinnalla olevia kohteita kuvaava kolmiulotteinen pistemäinen aineisto, jonka avulla voidaan tuottaa tarkka korkeusmalli maanpinnasta.

Aineisto on saatavilla WMS ja WMTS-rajapintapalvelusta tasonimillä

Ortoilmakuva_2019_5cm
Ortoilmakuva_2018_5cm
Ortoilmakuva_2017_8cm
Ortoilmakuva_2017_20cm
Ortoilmakuva_2016
Ortoilmakuva_2015_20cm
Ortoilmakuva_2014
Vaaravariortoilmakuva_2017_20cm
Vaaravariortoilmakuva_2015_20cm

Organization: Ulkoinen lähde: Paikkatietohakemisto
Satakunnan rakennusperintö 2005

Satakunnan rakennusperintö -inventoinnin päivitys on tehty vuosina 2003–2005. Luettelon pohjana on ollut vuosina 1987–88 tehty inventointi, joka on julkaistu Satakunnan rakennusperinne -kirjassa vuonna 1990. Inventoinnissa on koottu kohde- ja aluetiedot Satakunnan maakunnallisesti merkittävistä kulttuuriympäristöistä ja rakennusperinnöstä. Aluerajaukset ovat osittain päällekkäisiä valtakunnallisesti merkittävien rakennettujen kulttuuriympäristöjen rajausten kanssa. Lähtöaineistona on ollut ”Satakunnan rakennusperintö 2005” (Lauri Putkonen). Alueet ja kohteet on digitoitu Satakuntaliitossa. Aineisto on käytössä Satakunnan Museolla Pakki-palvelussa. Aineisto soveltuu maankäytön suunnitteluun ja rakennusperinnön vaalimiseen. Alueet ja kohteet on huomioitu Satakunnan vaihemaakuntakaavassa 2, jonka Satakuntaliiton maakuntavaltuusto on hyväksynyt 17.5.2019.

Organization: Satakuntaliitto
Työpaikkasaavutettavuus joukkoliikenteellä 2014

Turun kaupunkiseudun työpaikkasaavutettavuus joukkoliikenteellä tie- ja katuverkkoa pitkin. Saavutettavuus on laskettu eksponenttimuotoisena etäisyysfunktiona keskimääräisestä matkan pituudesta painotettuna työpaikkojen määrällä. Matkojen liitynnät on tehty kävelynopeuksilla kevyen liikenteen verkkoa pitkin. Analyysi on tehty Emme- ja OpenStreetMap-tieverkkoa sekä yhdyskuntarakenteen seurantajärjestelmän (YKR) vuoden 2011 ruutuaineistoa hyväksikäyttäen. Tieverkkoaineistosta on hyödynnetty väylätyyppikohtaisia nopeuksia ja ruutuaineistosta on haettu työpaikkojen määrä. Matka-aikaan on lisätty 30% vuorovälistä kuvaamaan joukkoliikennevälineen odotusaikaa sekä Emme-kuvauksen linjakohtainen nousuaika.

Organization: Ulkoinen lähde: Paikkatietohakemisto
Pirkanmaan ekosysteemipalvelut 2015

Pirkanmaan ekosysteemipalvelut -hanke valmistui vuonna 2015. Hankkeessa tunnistettiin Pirkanmaan luonnon ekosysteemien tuottamia ekosysteemipalveluita, niiden sijaintia ja tuotantopotentiaalia. 

Paikkatietoaineisto kuvaa ekosysteemipalveluiden yhdessä muodostamaa tuotantopotentiaalia sekä taloudellista arvoa. Hankkeessa selvitettiin myös erillisten ekosysteemipalveluryhmien, kuten säätely- ja ylläpitopalveluiden, tuotantopotentiaalia. Selvityksessä määritellyt ekosysteemipalvelut perustuvat CICES-luokitukseen (Common International Classification of Ecosystem Services, 2013).  
Ekosysteemipalveluiden tunnistamisen menetelminä käytettiin mm. joukkouttamalla hankittua tietoa asukkailta, tiedon louhintaa sosiaalisesta mediasta sekä paikkatietoaineistoihin perustuvaa aineistotarkastelua. Hankkeen tulokset raportoitiin selvityksessä ja esitettiin paikkatietomuodossa.

Selvitysaineisto soveltuu erilaisiin käyttötarkoituksiin, esimerkiksi yritystoiminnan kehittämiseen
sekä tutkimus- ja viranomaistyöhön. Selvitysaineisto tuo tietoa myös luonnon monimuotoisuuden 
kannalta tärkeistä alueista.

Organization: Pirkanmaan liitto
Luonnon virkistyskäyttömahdollisuudet Suomessa (Virgis) 2013

Pääasiassa Metsähallituksen ja Jyväskylän yliopiston lähtöaineistoista Suomen ympäristökeskuksessa tuotettu, koko Suomen kattava, vektorimuotoinen paikkatietoaineisto. 

Virkistysmahdollisuuksilla tarkoitetaan virkistysalueita, ulkoilureittejä ja virkistyspalveluita. Aineisto sisältää viivamaisena erilaisia kesä- ja talviretkeilyreittejä, luontopolkuja ja esteettömiä reittejä, pistemäisenä mm. leiriytymisalueita, opastuskeskuksia ja aktiviteettikohteita, kuten uimapaikkoja, lintutorneja ja virkistyskalastuskohteita sekä polygoneina mm. luonnonsuojelu-, virkistys- ja retkeilyalueita.

Aineisto soveltuu matkailukäyttöön. Aineiston alueellisessa kattavuuksissa on toimittajakohtaisia vaihteluja.

Organization: Suomen ympäristökeskus (Syke)
Maakuntakaavojen tuulivoimamerkinnät

Maakuntakaavojen tuulivoimamerkinnät on kooste maakuntakaavojen voimassa olevista tv-merkinnöistä. Kooste perustuu yhtenäisiin HAME-tietomallin mukaisiin maakuntakaavojen yhdistelmiin. Maakuntien maakuntakaavojen HAME-yhdistelmät koostuvat eri aikoina tehdyistä maakunta- ja vaihemaakunta kaavoista kukin liiton alueella. HAME-tietomalliset maakuntakaavayhdistelmät sisältävät kootusti eri kaavojen voimassa olevat kaavamerkinnät.

Aineistoon sisältyy kaavamerkintöjä kaikista maakunnista paitsi Etelä-Karjalan maakunta. Etelä-Karjalan maakuntakaavoissa ei ole tuulivoimamerkintöjä.

Tietotuote sisältää kaksi karttatasoa (suluissa tekninen nimi): tuulivoima-alueet (kooste_tuulivoima_alue) ja tuulivoimalat pisteinä (kooste_tuulivoima_pisteet).

Maakuntakaavojen koosteaineistoja hallinnoi Varsinais-Suomen liitto / Lounaistieto.

Aineiston käyttö on maksutonta eikä vaadi autentikointia eli tunnistautumista käyttäjätunnuksen ja salasanan avulla.

Organization: Varsinais-Suomen liitto
Kuhanpoikasten esiintymistodennäköisyys 2008

Kartta kuvaa kuhan pienpoikasten (pituus alle 30 mm) esiintymistodennäköisyyksiä Saaristomerellä Mynälahden-Paimionlahden välillä sekä niiden edustalla. Esiintymistodennäköisyys tarkoittaa sitä todennäköisyyttä, jolla merkityllä alueella on jäänyt vähintään yksi poikanen pyydykseen. Esiintymistodennäköisyys on jaettu kahteen luokkaan 0-59 % ja 60-99 %. Aineisto on tuotettu Rannikon kalojen lisääntymisalueet -hankkeen puitteissa, joka on VELMUn osahanke. Hankkeessa kehitetään rannikon olosuhteisiin soveltuvia menetelmiä kalojen lisääntymisalueiden kartoittamiseksi ja tuotetaan karttatietoa lisääntymisalueista. 

Karttaa voidaan soveltaa kuhalle tärkeiden poikasalueiden sijainnin arviointiin.

Organization: Ulkoinen lähde: Paikkatietohakemisto
Suodatinrakenteet

Kohdeluokka sisältää suodatinkerrokset ja suodatinkankaat. Suodatinkerrokset ovat hiekasta tai murskeesta tehtäviä rakenteita, joiden tarkoitus on estää rakennekerrosten sekoittuminen pohjamaahan. Suodatinkankaat ovat teollisesti valmistettavia materiaaleja, joiden tarkoitus on estää rakennekerrosten sekoittuminen pohjamaahan.

ELY-keskukset vastaavat tiedon ylläpidosta. Tieto syntyy investointihankkeilla. Tiedot saadaan suunnitelmista tai urakoitsijoilta. Tietojen päivitys on jatkuvaa.

Kohdeluokka on versioituva. Tieto kattaa tiet, rampit sekä kävelyn ja pyöräilynväylät.

Organization: Väylävirasto
Satakunnan maantiet 1900-luvun alun Senaatinkartassa

Maantieaineistot digitoitiin vuonna 2016 osana Satakuntaliiton ”Satakunnan tiestö 100 vuotta sitten”-projektia. Projektissa asemoitiin 1800-luvun lopun ja 1900-luvun alun Senaatin kartaston karttalehdet Satakunnan alueelta sekä 1920- ja 1930 -lukujen lehtijakoinen pitäjänkartasto. Kartta-aineisto asemoitiin nykyiselle peruskartalle karttalehtikohtaisesti asemointipisteiden avulla, jonka jälkeen karttojen ja kirjallisten lähteiden tietojen perusteella luotiin vektoritaso piirtämällä vanhaa maantielinjaa kuvaava viiva kartan osoittamalle sijainnille. Aineiston suositeltava tarkastelumittakaava on 1:20 000 – 1:100 000.

Organization: Satakuntaliitto
Hyvinkään kantakartan saatavuusalue

Kantakartan saatavuusalue -aineistossa näkyvillä alueet, joilta on saatavilla kaavan pohjakarttaa (kantakartta).
Uutta kantakarttaa muodostuu pääsääntöisesti konsulttityönä ilmakuvauksen avulla tai kaupungin omana työnä tehdyillä kartoituksilla (lähinnä täydennyskartoitus).
Aineisto päivittyy kartta- ja rajapintapalveluihin kerran vuorokaudessa aineiston ylläpitojärjestelmästä.
Aineisto on katseltavissa julkisesta Hyvinkään karttapalvelusta sekä avoimesti käytettävissä julkisesta WMS-rajapinnasta.

Organization: Ulkoinen lähde: Paikkatietohakemisto
Etelä-Savon maakuntakaavayhdistelmä yhtenäisessä tietomallissa

Aineisto koostuu Etelä-Savon maakuntaliiton laatimasta maankäyttö- ja rakennuslain mukaisten juridisten maakuntakaavojen yhdistelmästä: Etelä-Savon maakuntakaava (4.10.2010), Etelä-Savon 1. vaihemaakuntakaava (3.2.2016) ja Etelä-Savon 2. vaihemaakuntakaava (12.12.2016).

Aineisto on visualisoitu HAME -tietomallin mukaan, joka poikkeaa vahvistettujen maakuntakaavojen visualisoinnista. HAME-visualisointi perustuu HAME-hankkeessa (Harmonisoidut maakuntakaavat e-palveluiksi) kehitettyihin ja yhteisesti sovittuihin maakuntakaavamerkintöihin. Lisätietoa HAME-hankkeesta: http://www.syke.fi/hankkeet/hame

Organization: Etelä-Savon maakuntaliitto
Helsingin kaupungin yleisten alueiden rekisteri

Yleisten alueiden rekisteri (Ylre) on Helsingin kaupungin kaupunkiympäristön toimialan järjestelmä, joka sisältää tietoja kaupungin katu- ja viheralueista. Aineistoa ylläpidetään kaupunkiympäristön toimialan käyttöön eikä se pääsääntöisesti kata muiden Helsingin kaupungin hallintokuntien tai laitosten vastuulla olevien yleisten alueiden omaisuuseriä. Yleisten alueiden rekisterin tietoja käytetään ylläpidon tilaamiseen Helsingin katu- ja puistoalueille. Rekisterin tietoja hyödynnetään mm. katu- ja puisto-osaston toiminnan raportoinnissa ja yleisten alueiden omaisuudenhallinnassa.
 
Aineisto sisältää katu- ja viheralueiden kohteiden sijainnin ja luokittelun omaisuuseriin esimerkiksi käyttötarkoituksen tai toiminnallisuuden perusteella. Mukana on myös kohteiden materiaali- ja mallitietoja. Aineisto sisältää katu- ja viheralueiden ylläpito- ja hoitoluokat sekä kohteiden kunnossapidon ja talvihoidon vastuutahoja. Joistakin kohteista on tallennettu myös omistaja- ja vuokraustietoja. 

Ylre-aineistoa julkaistaan WFS-palveluna neljään eri karttatasoon jaettuna: katualueet, viheralueet, katualueen osat ja viheralueen osat. Katualueet ja viheralueet sisältävät laajoja, aluemaisia geometrioita. Aluejako pohjautuu pitkälti asemakaavamerkintöihin. Katu- ja viherosat tarkentavat katu- ja viheralueiden aluemaisten geometrioiden sisältöä. Katu- ja viherosat voivat olla aluemaisia, viivamaisia tai pistemäisiä geometrioita, jotka kiinnittyvät katualueiden ja viheralueiden päälle. Aluemaisia katu- tai puistoalueen osia voivat olla esim. ajorata, puistokäytävä tai istutusalue. Viivamaisia osia ovat esim. erilaiset aidat tai muurit. Pistemäisinä tallennetut osat ovat usein kalusteita tai varusteita, kuten penkkejä, leikkivälineitä tai jäteastioita.

WFS-palvelun Ylre-aineisto päivittyy kerran vuorokaudessa yöaikaan, joten palvelun tarjoama data on edellisen päivän tilanne rekisteristä. Aineiston koordinaatisto on ETRS-GK25 (EPSG: 3879). Palvelun karttatasojen kentät on kuvailtu erillisessä dokumentissa täällä: http://www.hel.fi/static/hkr/wfs/WFS_ylre_kenttakuvaukset.pdf 

Aineisto julkaistaan WFS-palvelussa seuraavaa lisenssiä soveltaen: https://creativecommons.org/licenses/by/4.0/legalcode.fi
Lähde: Helsingin kaupungin yleisten alueiden rekisteri. Aineiston ylläpitäjä on Helsingin kaupungin kaupunkiympäristön toimialan.

Organization: Ulkoinen lähde: Paikkatietohakemisto